*1. melléklet a 370/2011. (XII. 31.) Korm. rendelethez[[1]](#footnote-1)*

Alulírott **Dr. Scheuer Gyula**, az **Eötvös Loránd Tudományegyetem**, mint költségvetési szerv vezetője jogi felelősségem tudatában kijelentem, hogy az előírásoknak megfelelően a **2020. évben** az általam vezetett költségvetési szervnél **gondoskodtam**

* a belső kontrollrendszer kialakításáról, valamint szabályszerű, eredményes, gazdaságos és hatékony működéséről,
* olyan szervezeti kultúra kialakításáról, amely biztosítja az elkötelezettséget a szervezeti célok és értékek iránt, valamint alkalmas az integritás érvényesítésének biztosítására,
* a költségvetési szerv vagyonkezelésébe, használatába adott vagyon rendeltetésszerű használatáról, az alapító okiratban megjelölt tevékenységek jogszabályban meghatározott követelményeknek megfelelő ellátásáról,
* a rendelkezésre álló előirányzatok célnak megfelelő felhasználásáról,
* a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,
* a tervezési, beszámolási, információszolgáltatási kötelezettségek teljesítéséről, azok teljességéről és hitelességéről,
* a gazdálkodási lehetőségek és a kötelezettségek összhangjáról,
* az intézményi számviteli rendről,
* olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak,
* arról, hogy a vezetők a szervezet minden szintjén tisztában legyenek a kitűzött célokkal és az azok elérését segítő eszközökkel annak érdekében, hogy végre tudják hajtani a meghatározott feladatokat és értékelni tudják az elért eredményeket. E tevékenységről a vezetői beszámoltatás rendszerén keresztül folyamatos információval rendelkeztem, a tevékenységet folyamatosan értékeltem.

A vonatkozó jogszabályok belső kontrollrendszerre vonatkozó előírásainak az alábbiak szerint tettem eleget:

**Kontrollkörnyezet:**

* a megfelelő hatás- és felelősségi körök kialakítása és működtetése a belső kontrollrendszeren keresztül biztosított volt,
* a vezetői felelősség a folyamatok ellenőrzése és a meghatározott döntési jogkörök gyakorlása során érvényesült,
* az Egyetem a február 28-án rektori-kancellári együttes utasítással létrehozta az ELTE Járványügyi Operatív Koordináló Testületet (továbbiakban: JOKT), amely az intézményi felkészülést koordinálta és operatív döntési jogkörökkel rendelkezett,
* a belső ellenőrzési rendszert folyamatosan működtettük, mely a kockázatokra, hiányosságokra rávilágított és lehetőséget biztosított a folyamatos korrekcióra,
* a szervezeti célok elérését szolgáló beszámolási útvonalak kialakításra kerültek, ennek keretében a heti rendszerességgel felső- és középvezetői szintű egyeztetéseket tartottunk, valamint a havi beszámolási kötelezettséget írtunk elő,
* a megfelelő kompetencia szint elérése, illetve a munkavállalói készségek folyamatos fejlesztése érdekében a kiválasztási folyamatot humán szakemberek bevonásával támogattuk, a pályázókat egyre szélesebb körben teszteltük előzetesen, továbbá nagy számban szerveztünk készségfejlesztési képzéseket;

**Integrált kockázatkezelési rendszer:**

* a gazdasági vonatkozású döntések előtt a Kancellária illetékes szervezeti egységei, illetve az egyetemi illetékes bizottságok véleményt nyilvánítottak, számításba vették a lehetséges negatív hatásokat, és csak ezt követően kerültek az ügyek az egyetemvezetés, illetve a Szenátus elé,
* a belső normák, valamint a mindenkori éves költségvetési előterjesztések előkészítésekor, kiadásakor a hosszú távú célkitűzések és a konkrét intézkedések által elérni kívánt célok megfogalmazásra kerültek,
* a belső ellenőrzések lebonyolítása során a szervezet belső normáiban és dokumentumaiban megfogalmazott célkitűzések teljesülésének felülvizsgálata is ellenőrzési szempontként jelent meg,
* az éves költségvetés tervezésekor, valamint az évközi változások kezelése során, továbbá a havi kancellári beszámolók összeállításakor a felmerülő költségvetési, finanszírozási, működési kockázatok azonosítása megtörtént,
* a kockázatok kezelése (pl. egyes szervezeti egységek alulfinanszírozottsága, évközi előirányzat elvonás) során az érintett egységeknek intézkedési terv javaslatot kellett készíteniük,
* általános tartalékalapot képeztünk a költségvetési kockázati szint csökkentése érdekében,
* az integritási kockázatok kiemelt kezelése körében a belső ellenőrzések lebonyolításakor a visszaélések, illetve az azokhoz vezető hiányosságok feltárása, beazonosítása elsődleges ellenőrzési szempontként jelent meg,
* a szabályozási környezet változásainak folyamatos nyomon követése érdekében az igazgatási vezető rendszeresen tájékoztatást adott az egyetemvezetők részére az Egyetem működését érintő aktuális jogszabályi változásokról;

**Kontrolltevékenységek:**

* a járványügyi helyzet hatásainak mérsékelése érdekében az Egyetem már a kezdeti időszakban körlevelében szólította fel a külföldről hazatérő munkatársakat és hallgatókat, illetve vendégeket ideiglenes önkéntes távolmaradásra,
* az Egyetem felszólította az egyetemi polgárokat, munkatársakat, hogy betegség gyanúja esetén azonnal forduljanak orvoshoz, továbbá felajánlotta az ELTE foglalkozás-egészségügyi orvosának tanácsadói segítségét a további teendőkkel kapcsolatban,
* az Egyetem rendszeresen felhívta a figyelmet az általános higiéniai szabályok megtartására, valamint a gyakori alapos kézmosás szükségességére, nyomatékosan kért mindenkit, hogy saját maga és környezete egészsége érdekében kövesse a tisztiorvosi szolgálat utasításait, továbbá kísérje figyelemmel a WHO és a Nemzeti Népegészségügyi Központ vonatkozó ajánlásait,
* a JOKT tájékoztató dokumentumban foglalta össze mindazokat a kötelezettségeket és felhívásokat, amelyek az új típusú koronavírus járványának terjedése miatt valamennyi ELTE egyetemi polgár számára kötelezően betartandók és figyelembe veendők,
* a JOKT az új koronavírus járványos terjedésének lassítása érdekében olyan intézkedéseket hozott, melyekkel radikálisan csökkentette a személyes találkozások számát,
* az Egyetem munkájában elősegítette a távolléti oktatás feltételeit – nemcsak az egyetemi, hanem a hozzá tartozó köznevelési intézményekben is –, működési folyamatait is megváltoztatta, hogy a személyes jelenlétet a legkisebbre szorítsa,
* az Egyetem megóvta a napi érintkezéssel járó kockázatoktól azokat az egyetemi polgárokat, akikre koruk vagy legyengült immunrendszerük miatt a koronavírus az átlagosnál magasabb kockázatot jelenhet, ezért számukra is biztosította az igazolt távolmaradás lehetőségét,
* az Egyetem fokozatosan áttért az elektronikus döntéshozatali folyamatokra, felülvizsgáltatta, elhalasztatta majd végül megtiltotta a jelentős egészségügyi kockázattal járó rendezvények és külföldi utak szervezését, lebonyolítását,
* az Egyetem elhalasztotta a diplomaosztókat és doktori avatásokat, a személyes ügyfélszolgálatot 2020. márciusában leállította, helyette elektronikus ügyintézést vezetett be, továbbá a könyvtárak, menzák látogatását megszűntette, a kollégiumi szolgáltatásokat - a méltányossági kivételektől eltekintve - felfüggesztette,
* az Egyetem a személyes kontaktusok számának csökkentése érdekében az oktatáson kívüli dolgozóinak elrendelte a részleges otthoni munkavégzést,
* az otthoni munkavégzés szabályszerű megszervezése, működtetése érdekében belső normák kiadására és otthoni munkavégzésről szóló megállapodások megkötésére került sor,
* az Egyetem felkérte a munkatársakat, hogy kerüljék a csúcsidei tömegközlekedéssel járó kockázatokat, ennek megfelelően engedélyezte, hogy munkábajárásukat saját választásuk szerint ütemezzék át,
* az otthoni munkavégzés, ennek keretében az elektronikus bizonylatfeldolgozási és -jóváhagyási alfolyamatok támogatásához Kancellária megteremtette a tárgyi feltételeket, beszerezte a fokozott biztonságú aláíráshoz szükséges tanúsítványokat, az elektronikus ügyintézés egységes és szabályszerű lebonyolításához belső normákat adott ki,
* a külső és belső ellenőrzések javaslatai alapján tett intézkedések nyilvántartásának vezetése és nyomon követése biztosított volt, az informatikai rendszerekbe több ponton automatikus ellenőrzési funkciók beépítése történt,
* a technológia kontrollok fejlesztése körében többek között az integrált pénzügyi számviteli rendszer fejlesztéséhez nagyvonalú koncepció készült az elektronikus utalványozási workflow, a kapcsolódó elektronikus dokumentumkezelés, az elektronikus gazdálkodási jogosultság tár, valamint az e-Bank szabályszerű kialakítása érdekében,
* az e-Kréta közétkeztetési modul a fejlesztése befejeződött, az elektronikus követelés- és bevételkezelést támogató rendszer beüzemelésével a kontrolláltabb, hatékonyabb, biztonságosabb és szülőbarátabb ügyintézés feltételei megteremtődtek,
* a készpénzkímélő fizetési technológiák (bankkártya terminálok telepítése) alkalmazási körének fokozatos bővítésével a kontrolláltabb, biztonságosabb bevetélkezelés feltételeinek biztosítása megtörtént,
* a jelentős összegű (pl. kiválósági) hazai támogatások felhasználása során az alfolyamatok zavartalan működtetésének, a megfelelő elszámolási rend kialakításának érdekében belső normák kiadására került sor,
* a belső normák és kontrollok megismerését/megismertetését a szabályozók egyetemi honlapon történő elhelyezése, valamint az alkalmazottak részére megküldött figyelemfelhívó levelek, továbbá alkalomszerűen szervezett belső tájékoztató fórumok, képzések támogatták;

**Információs és kommunikációs rendszer:**

* a gazdálkodással összefüggő nyilvántartások fejlesztése folyamatosan megvalósult,
* az egyetemi újság rendszeres megjelentetése, valamint az egyetemi honlap működtetése, aktualizálása biztosította az információk megosztását, a belső szabályozók megismerését,
* az Egyetem a koronavírus járvánnyal összefüggésben bevezetett intézkedésekről az egyetem központi honlapján, egy erre a célra létrehozott oldalon adott tájékoztatást,
* a külső kommunikációs csatornák működtetéséért kommunikációs egység felelt,
* a kiadmányozási és adatvédelmi normarendszer kialakítása szavatolta a megfelelő és szabályszerű külső kommunikációs alfolyamatok működtetését;

**Nyomon követési rendszer (monitoring):**

* havi, ill. negyedéves kimutatások készültek az integrált gazdálkodási rendszer segítségével a keretgazdák költségvetési előirányzatairól és azok teljesítéséről, illetve eszközállományok alakulásáról, valamint az intézményi teljes költségvetési előirányzatok alakulásáról,
* az időszakos értékelési feladatok keretében egyetemi szinten elégedettségi kérdőívek kerültek kitöltésre és kiértékelésre, melyek elsődlegesen az Egyetemen elérhető szolgáltatásokkal kapcsolatos hallgatói, dolgozói elégedettség mérésére és a felmerülő igények összegyűjtésére irányultak;

**Kijelentem,** hogy a benyújtott beszámolók a jogszabályi előírások szerint a valóságnak megfelelően, átláthatóan, teljes körűen és pontosan tükrözik a szóban forgó pénzügyi évre vonatkozó kiadásokat és bevételeket.Az Egyetem gazdasági vezetője a **belső kontrollok** témakörében tárgyévben esedékes továbbképzési kötelezettségének eleget tett.

**igen –** nem

Kelt: Budapest, 2021. február „…”

P. H.

.....................................

aláírás

1. Megállapította: 264/2013. (VII. 11.) Korm. rendelet 11. §, 1. melléklet. Hatályos: 2013. VII. 12-től. [↑](#footnote-ref-1)