**17\_A. sz. melléklet**

**Eötvös Loránd Tudományegyetem**

**Leltár kiértékelés dokumentuma,**

**a 2020. évi mérleg alátámasztására készült 2020.12.31.-i fordulónapi jegyzőkönyvek alapján**

**A leltározás kétféle formában valósult meg, egyeztetéses és fizikai (mennyiségi) leltárral.**

**Összességében** a 2020. évi leltárak kiértékelésekor 56 108 705,-Ft hiányt, továbbá 2 669 608,-Ft többletet állapítottunk meg. Az eltérések a Tárgyi eszközökön belül a Gépek, berendezések, felszerelések vagyoncsoportban keletkeztek.

A hiányok-többletek – kancellári jóváhagyást követően - az analitikai nyilvántartásokon és ezzel egyidőben a 2020. év során a főkönyvi könyvelésben is rendezésre kerültek a SAP integrált rendszerben.

1. **Egyeztetéssel kerültek leltározásra:**

|  |  |
| --- | --- |
| **Leltározott mérlegsor** | **Érték Ft-ban** |
| ingatlanok leltára (tulajdoni lapok és a nyilvántartás összevetésével valósult meg) | 43 185 172 214,-Ft |
| folyamatban maradó beruházások leltára (egyeztetőlevél és SAP AA-modul analitikai nyilvántartása, továbbá a kifizetési bizonylatok alapján, a nyilvántartás és a főkönyv összevetésével valósult meg) | 292 263 115,-Ft |
| részesedések leltára (analitika és a főkönyv egyeztetésével valósult meg) | 227 720 000,-Ft |
| forintszámlák pénzeszközeinek leltára (loncstári kártya, OTP banki és kincstári számlakivonatok, valamint a főkönyv egyeztetésével történt) a pénztárt kivéve | 18 957129 389,-Ft |
| devizaszámlák leltára (Pályázati Központ – forintban és devizában történő főkönyvi egyeztetését követő - értékelése és analitikája, valamint a számlakivonatok alapján valósult meg) | 2 070 509 188,-Ft |
| követelések mérlegsoronkénti leltára (Neptun Hallgatói rendszer felszólításai és a vevői egyenlegközlők, továbbá az analitikai leltárak és értékelési jegyzőkönyv, valamint a főkönyvvel való összehasonlítással, egyeztetés alapján valósult meg) | 1 093 514 240,-Ft |
| követelés jellegű sajátos elszámolások leltára (az Emberi Erőforrás Igazgatóság névszerinti, illetve a Pénzügyi Osztály bizonylatonkénti analitikai nyilvántartása alapján a főkönyv adataival való egyeztetéssel történt) | 184 788 776,-Ft |
| egyéb sajátos eszközoldali elszámolások leltára (mellékelt tételes analitika szerint) | 125 986 542,-Ft |
| aktív időbeli elhatárolások leltára (analitika és bizonylatmásolatok alapján) | 101 259 539,-Ft |
| saját tőke leltára (melléklet szerint) | 66 381 574 410,-Ft |
| kötelezettségek mérlegsoronkénti leltára (Neptun rendszerből visszafizetendő tételek névszerinti analitikája alapján, egyéb szállítói kötelezettségünk nem volt, ezen kötelezettségek a SAP analitika és a szállítói folyószámlák nyitott tételeinek a főkönyvvel történő egyeztetésével valósult meg) | 0,-Ft |
| kapott előlegek leltára (Pénzügyi Osztály analitikája és a főkönyv adatainak egyeztetésével történt) | 134 833 391,-Ft |
| más szervezetet megillető bevételek leltára (IFA - Pénzügyi Osztály elszámolása és a főkönyv egyeztetése alapján) | 0,-Ft |
| letétre átvett pénzeszközök leltára (Neptun hallgatói gyűjtőszámla kincstári 2020.12.31.-i záró kivonata és a főkönyv összehasonlítása alapján) | 121 518 809,-Ft |
| nemzetközi támogatási programok pénzeszközeinek leltára (a közvetlen EU-s pályázatokhoz kapcsolódó kincstári devizaszámlák 2020.12.31.-i záró kivonatainak 365,13 Ft/EUR MNB középárfolyamon történő értékelésekor felvett jegyzőkönyv és a főkönyv egyeztetésével történt 5 670 608,24 EUR értékben) | 2 070 509 188,-Ft |
| költségek, ráfordítások passzív időbeli elhatárolásának leltára (a főkönyvi analitika és a bizonylatmásolatok alapján történt) | 2 285 741 95,-Ft |
| halasztott eredményszemléletű bevételek (melléklet szerint és a SAP AA-modul analitikája alapján valósult meg) | 159 798 666,-Ft |
| Az egyeztetéses leltárak során főkönyvi eltérés nem volt. |  |

1. **A fizikai (mennyiségi) leltárak:**

A mérleget alátámasztó leltár a fizikai leltár és az analitikus nyilvántartás – a fizikai leltárfelvétel napja és a mérleg fordulónapja közötti – változása alapján került összeállításra, mivel az Egyetem folyamatos éves leltározást végez ugyanis a leltári tárolóhelyek számossága miatt az egy adott napon történő leltározás nem megvalósítható.

Az 5/2020. (II.10.) számú kancellári körlevél, mely a 2020. évi leltározásról és leltárkészítésről rendelkezett a Leltározási Szabályzat kiegészítéseként a 2020. évben megkezdett RFID leltármegoldás bevezetésével együtt járó alapleltárak kapcsán átmeneti rendelkezésként, élve a 4/2013. (I.1..) Áhsz. Korm.rendelet 22.§(2) bekezdésében hivatkozott 2000. évi C. törvény a számvitelről 69.§ (3) bekezdésével, a 2020. évben azon leltári tárolóhelyeknél, ahol még a tárgyévben nem került felhelyezésre az RFID-chip, így nem történt alapleltár, ott engedélyezte az egyeztetéssel történő leltározást.

1. Immateriális javak és gépek, berendezések, járművek és felszerelések:

Immateriális javak leltára a SAP AA-modul vagyon-nyilvántartása és a ténylegesen végrehajtott fizikai leltár alapján **762 390 788,-Ft** könyvszerinti értéket; a gépek, berendezések, járművek és felszerelések leltára a SAP AA-modul vagyon-nyilvántartása és a ténylegesen végrehajtott fizikai leltár alapján **4 153 242 624,-Ft** könyvszerinti értéket mutat.

A leltárak kiértékelésekor 56 108 705,-Ft hiányt tártunk fel, valamint 2 669 608,-Ft többletet állapítottunk meg.

A hiányok-többletek - kancellári jóváhagyást követően - az analitikai nyilvántartásokon és ezzel egyidőben a főkönyvi könyvelésen is rendezésre kerültek a SAP integrált rendszerben.

|  |  |  |  |  |  |
| --- | --- | --- | --- | --- | --- |
| **Leltár-egység** | **Leltárfelvétel napján ténylegesen felvett bruttó érték** | **Nyilvántartás szerinti bruttó érték a leltározás napján** | **Hiány** | **Többlet** | **Leltározott mennyiség db** |
|
| **2020.01-06.hó** | 1 613 375 395 | 1 626 669 607 | 14 642 690 | 1 348 478 | 15 015 |
| **2020.07-08.hó** | 259 292 326 | 265 623 602 | 6 331 276 | 0 | 4 180 |
| **2020.09-10.hó** | 370 456 489 | 382 295 432 | 12 074 173 | 235 230 | 2 352 |
| **2020.11-12.hó** | 984 846 639 | 990 729 254 | 6 668 515 | 785 900 | 4 533 |
| **2020.12.hó pót** | 280 859 800 | 296 951 851 | 16 392 051 | 300 000 | 3 224 |
| **Fizikai leltár összesen** | **3 508 830 649** | **3 562 269 746** | **56 108 705** | **2 669 608** | **29 904** |
| **Nyilvántartás szerinti bruttó érték a mérlegleltár 2020.12.31.-i fordulónapján** | **19 311 436 642** | **19 257 997 545** | **0** | **0** | **107 169** |
| **Mindösszesen** | **22 820 267 291** | **22 820 267 291** | **56 108 705** | **2 669 608** | **137 073** |

1. Ingatlanok egyedi leltára (leltárfelvételi jegyek alapján):

Az Egyetem vagyonkezelésében lévő ingatlanok, valamint a tartósan bérelt ingatlanok bruttó leltározott értéke 66 833 877 795,-Ft, könyvszerinti értéke 43 185 172 214,-Ft, a kiértékelés során eltérést nem tapasztaltunk.

1. Készletek:

Központi raktárak a 2020. évben nem működtek az ELTÉ-n.

1. Pénztár:

A forintpénztár 2020 évvégi leltározása rovancsolással történt.

A leltározott érték nulla forint volt, melyről belső ellenőrzési jegyzőkönyv készült.

Az analitika és a főkönyv összehasonlításának eredményeként hiány/többlet nem volt.

Budapest, 2021. február 28.

Rozgonyi Miklós

gazdasági vezető